钦定古今图书集成/明伦汇编/氏族典/第504卷 > 《廖用贤尚友录》 > 伏曼容
## 钦定古今图书集成/明伦汇编/氏族典/第504卷 > 《廖用贤尚友录》 > 伏曼容

按《梁书伏曼容传》：“曼容字公仪，平昌安丘人。曾祖滔，
晋著作郎。父引之，宋司空主簿。曼容早孤，与母兄客
居南海。少笃学，善《老》《易》，倜傥好大言，聚徒教授以自
业。为骠骑行参军，拜尚书外兵郎。昇明末，为南海太守。齐初，为通直散骑侍郎，出为武昌太守。梁台建，以
曼容旧儒，召拜司马，出为临海太守。天监元年，卒官”，
时年八十二。为“《周易》《毛诗》《丧服集解》《老、庄》《论语义》。”子
暅。